laion/Wikipedia-Exotic huggingface dataset:
বেকার হোস্টেল

বেকার হোস্টেল ভারতের পশ্চিমবঙ্গের কলকাতায় অবস্থিত একটি সরকারি ছাত্রাবাস। ছাত্রাবাসটি ব্রিটিশ শাসনামলে ১৯১০ সালে এডওয়ার্ড নরম্যান বেকার প্রতিষ্ঠা করেন। ছাত্রাবাসটি পশ্চিমবঙ্গের রাজধানী কলকাতার ৮ স্মিথ লেনে অবস্থিত। কলকাতায় মুসলিম ছাত্রদের জন্য ১৮৯৬ সালে নির্মিত টেইলর হোস্টেলের চারপাশের অস্বাস্থ্যকর পরিবেশ এবং অপর্যাপ্ত আবাসন ব্যবস্থার কারণে ১৯০৮ সালে নতুন ছাত্রাবাস নির্মাণের জন্য আন্দোলন হয়। এর ফলে কলকাতায় বেকার হোস্টেল নির্মিত হয়। ছাত্রাবাসটিতে বেশ কয়েকজন উল্লেখযোগ্য ব্যক্তিত্ব বসবাস করেছেন। এর মধ্যে উল্লেখযোগ্য হলেন বাংলাদেশের প্রথম রাষ্ট্রপতি শেখ মুজিবুর রহমান। তিনি ১৯৪৫-৪৬ সালে মৌলানা আজাদ কলেজের ছাত্র থাকাবস্থায় এ ছাত্রাবাসের ২৪ নম্বর কক্ষের আবাসিক ছাত্র ছিলেন। ১৯৯৮ সালে ২৩ ও ২৪ নাম্বার কক্ষকে একত্রিত করে পশ্চিমবঙ্গ সরকার শেখ মুজিবুর রহমানের সম্মানে ‘বঙ্গবন্ধু স্মৃতিকক্ষ’ তৈরি করে। ২০১১ সালের ২৩ ফেব্রুয়ারি এ কক্ষের সম্মুখে তার আবক্ষ ভাস্কর্য স্থাপন করা হয়। শেখ মুজিবুর রহমান তোফায়েল আহমদ আজিজুল হক খালেক নওয়াজ খান সৈয়দ মুর্তাজা আলী এম খলিলুর রহমান "স্মৃতির পাতায় বেকার হোস্টেল"। যায়যায়দিন। সংগ্রহের তারিখ ১৩ মার্চ ২০২০।  "বেকার হোস্টেলে বঙ্গবন্ধুর স্মৃতিকক্ষের সামনে বসছে ভাস্কর্য"। প্রথম আলো। সংগ্রহের তারিখ ১৩ মার্চ ২০২০।  "বঙ্গবন্ধুর বেকার হোস্টেল"। রাইজিংবিডি। সংগ্রহের তারিখ ১৩ মার্চ ২০২০।  নওয়াব আবদুল জব্বার, বাংলাপিডিয়া "বঙ্গবন্ধুর ছাত্রজীবনের সাক্ষী কলকাতার বেকার হোস্টেল"। বাংলা ট্রিবিউন। ২২ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৩ মার্চ ২০২০।  "বঙ্গবন্ধুর-স্মৃতিবিজড়িত-বেকার-হোস্টেল"। এনটিভি। সংগ্রহের তারিখ ১৩ মার্চ ২০২০।  "বঙ্গবন্ধু ও কলকাতা বেকার হোস্টেল"। বাংলাদেশ প্রতিদিন (ইংরেজি ভাষায়)। সংগ্রহের তারিখ ১৩ মার্চ ২০২০।
গাজীর পট

গাজীর পট বাংলার ঐতিহ্যবাহী এক ধরনের লোকচিত্রকলা। লোকগীতির বিষয়বস্তু পীর বড়খাঁ গাজীর উপাখ্যান যাতে গাজী পীরের বিভিন্ন ঘটনা গীতি আকারে বর্ণনা করা হয়েছে। গাজীর পট উপাখ্যান পূর্বে বৃহত্তর ঢাকা, ময়মনসিংহ, সিলেট, কুমিল্লা, নোয়াখালী, যশোর, খুলনা, রাজশাহীর গ্রামাঞ্চলে বিনোদনের অন্যতম মাধ্যম ছিল। পুরাতন গাজীর পট বর্তমানে আশুতোষ সংগ্রহশালা, শিল্পাচার্য জয়নুল লোক ও কারুশিল্প জাদুঘর, বাংলা একাডেমি সংগ্রহশালা প্রভৃতি স্থানে সংরক্ষিত রয়েছে। উপাখ্যানের মূল উপজীব্য গাজী পীরের মাহাত্ম্য ও অলৌকিক ক্ষমতা, কৌতুক মিশ্রিত হিতোপদেশ এবং মৃত্যুর ভয়। গাজীর পট বাংলাদেশে খ্রিস্টীয় সপ্তম শতকে শুরু হয়েছে বলে মনে করা হয়। ঐতিহ্যগতভাবে, লোকচিত্রকলাটি বাংলার গ্রামাঞ্চলের বাড়ির আঙ্গিনায় প্রদর্শিত হয়। চারপাশে সবাই একত্রিত হন এবং কুশীলবরা এটি প্রদর্শন করেন। একজন প্রধান কুশীলব অঙ্কিত চিত্রসমূহ একটি কাঠির মাধ্যমে নির্দেশ করেন এবং সেগুলো সুর ও গীতের মাধ্যমে বর্ণনা করেন। সহকারী কুশীলবগণ বিভিন্ন বাদ্যযন্ত্র বাজিয়ে মাধ্যমে সাহায্য করেন। পটচিত্র সাধারণত ২৫টি প্যানেলে বিভক্ত এবং ৪'৮" x ১'১০" আকৃতির কাপড়ে অঙ্কিত থাকে। কেন্দ্রভাগের প্যানলটি ১২" x ২০'২৫" এবং কেন্দ্রের উপরে চার সারি এবং নিচে তিন সারি প্যানেল থাকে। প্যানেলগুলোর কেন্দ্রবিন্দুতে গাজী পীরের চিত্র এবং দুইপাশে মানিক পীর ও কালু পীরের চিত্র থাকে। অন্যান্য প্যানেলে বিভিন্ন ধরনের গাছ, প্রাণি এবং দেব-দেবী অঙ্কিত। "রইল বাকি এক"। সমকাল (ইংরেজি ভাষায়)। ২৭ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ১৩ মার্চ ২০২০।  "গাজীর পট"। বাংলাপিডিয়া। সংগ্রহের তারিখ ১৩ মার্চ ২০২০।
আব্দুল কাদের (রাজনীতিবিদ)

আব্দুল কাদের মুন্সী বাংলাদেশের যশোর জেলার রাজনীতিবিদ, আইনজীবী ও যশোর-৬ আসনের সাবেক সংসদ সদস্য। আব্দুল কাদের যশোর জেলার কেশবপুর উপজেলায় জন্মগ্রহণ করেন। আব্দুল কাদের একজন আইনজীবী। তিনি ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়ন নিয়ে সংসদ সদস্য নির্বাচিত হয়েছিলেন। ১৯৯১ সালের পঞ্চম জাতীয় সংসদ নির্বাচনে তিনি জাতীয় পার্টির মনোনয়ন নিয়ে পরাজিত হন। "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।  "যশোর-৬ কেশবপুর আসনের উপ নির্বাচনে মনোনয়ন প্রত্যাশায় প্রার্থীরা মাঠে নেমেছেন – অপরাজেয় বাংলা"। aparajeyobangla.com। ২০২০-০৪-১৮ তারিখে মূল থেকে আর্কাইভ করা। সংগ্রহের তারিখ ২০২০-০৩-১৩।
আব্দুল হালিম (রাজনীতিবিদ)

আব্দুল হালিম বাংলাদেশের যশোর জেলার রাজনীতিবিদ ও যশোর-৬ আসনের সাবেক সংসদ সদস্য। আব্দুল হালিম যশোর জেলার কেশবপুর উপজেলায় জন্মগ্রহণ করেন। আবদুল হালিম (রাজনীতিবিদ) বাংলাদেশ আওয়ামী লীগের রাজনীতিবিদ। তিনি ১৯৮৬ সালের তৃতীয় জাতীয় সংসদ নির্বাচনে স্বতন্ত্র ভাবে সংসদ সদস্য নির্বাচিত হয়েছিলেন। ১৯৯১ সালের পঞ্চম জাতীয় সংসদ নির্বাচনে তিনি আওয়ামী লীগের মনোনয়ন নিয়ে বাংলাদেশ জামায়াতে ইসলামীর প্রার্থী মোঃ সাখাওয়াৎ হোসেনের কাছে পরাজিত হয়েছিলেন। এর পর ২০০১ সালের অষ্টম জাতীয় সংসদ নির্বাচনেও তিনি স্বতন্ত্র ভাবে প্রার্থী হয়ে পরাজিত হন। "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "আবদুল হালিম"। প্রথম আলো। সংগ্রহের তারিখ ২০২০-০৩-১৩।
আব্দুল হালিম (দ্ব্যর্থতা নিরসন)

আব্দুল হালিম নামটি নিচের ব্যক্তিবর্গকে নির্দেশ করতে পারে: আব্দুল হালিম - গিনেস বিশ্ব রেকর্ডকারী বাংলাদেশী। আব্দুল হালিম বুখারী - বাংলাদেশি দেওবন্দি ইসলামি পণ্ডিত। আব্দুল হালিম (রাজনীতিবিদ) -বাংলাদেশী রাজনীতিবিদ ও যশোর-৬ আসনের সাবেক সাংসদ। আব্দুল হালিম (ময়মনসিংহের রাজনীতিবিদ) -বাংলাদেশী রাজনীতিবিদ ও ময়মনসিংহ-৮ আসনের সাবেক সংসদ সদস্য। আবদুল হালিম (দ্ব্যর্থতা নিরসন) এই পাতায় বা অনুচ্ছেদে একই প্রদত্ত নামের অধিকারী ব্যক্তিদের তালিকা রয়েছে। যদি একটি অভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে সংশ্লিষ্ট নিবন্ধে সরাসরি নির্দেশ দিতে পারেন। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
শাহ হাদিউজ্জামান

শাহ হাদিউজ্জামান (১০ মার্চ ১৯৩৯-১৯ ফেব্রুয়ারি ২০১৭) বাংলাদেশের যশোর জেলার রাজনীতিবিদ, মুক্তিযোদ্ধা ও যশোর-৪ (বাঘারপাড়া-অভয়নগর) আসনের সাবেক সংসদ সদস্য। শাহ হাদিউজ্জামান ১০ মার্চ ১৯৩৯ সালে যশোর জেলার অভয়নগরের নওয়াপাড়ার পীর পরিবারে জন্মগ্রহণ করেন। তার পিতা ইরানি পীর, সাধক খাজা আব্দুল মজিদ শাহ। পিতামহ মুহাম্মদ আলী শাহ ইরানের সিস্তান প্রদেশ থেকে এসে নওয়াপাড়ায় ইসলাম ধর্ম প্রচারের লক্ষ্যে স্থায়ীভাবে বসবাস শুরু করেন। ১৯৫৭ সালে ম্যাট্রিকুলেশন পাশ করেন। শাহ হাদিউজ্জামান ১৯৫৮ সালে ছাত্র থাকাকালীন ছাত্র লীগের রাজনীতির সাথে জড়িয়ে পড়েন। ১৯৬৬ সালে পূর্ব পাকিস্তান আওয়ামী লীগের জাতীয় কাউন্সিলর, ১৯৭২ সালে যশোর জেলা আওয়ামী লীগের আহবায়ক কমিটির সাধারণ সম্পাদক, ১৯৭৩ সালে জেলা কমিটির সাধারণ সম্পাদক, ১৯৭৭-১৯৯৫ সাল পর্যন্ত যশোর জেলা কমিটির সিনিয়র সহসভাপতিসহ বিভিন্ন দায়িত্ব পালন করেন। ১৯৭০ সালে অভয়নগর-বাঘারপাড়া আসন হতে আওয়ামী লীগের মনোনীত প্রার্থী হিসেবে প্রথম প্রাদেশিক পরিষদ সদস্য নির্বাচিত গণপরিষদ সদস্য ছিলেন। ১৯৭১ সালে মুক্তিযুদ্ধে তিনি ঘোষপুরের ইয়েথ ক্যাম্পের দায়িত্ব পালন করেন। তিনি ১৯৭১ সালে মুজিবনগরের বাংলাদেশ প্রাবসী সরকারের গণপরিষদ সদস্য ছিলেন। তিনি ১৯৭৩ সালের প্রথম জাতীয় সংসদ নির্বাচনে বিলুপ্ত যশোর-৮ আসন থেকে আওয়ামী লীগের মনোনয়ন নিয়ে সংসদ সদস্য নির্বাচিত হয়েছিলেন। এর পর যশোর-৪ (বাঘারপাড়া-অভয়নগর) আসনে বাংলাদেশ আওয়ামী লীগের মনোনয়ন নিয়ে ১৯৮৬ সালের তৃতীয়, ১৯৯১ সালের পঞ্চম জাতীয় নির্বাচনে ও জুন ১৯৯৬ সালের সপ্তম জাতীয় নির্বাচনে সংসদ সদস্য নির্বাচিত হয়েছিলেন। ১৯৯৬-২০০১ সময়কালে বাংলাদেশ জাতীয় সংসদের ধর্ম বিষয়ক মন্ত্রণালয় সম্পর্কিত সংসদীয় স্থায়ী কমিটির সভাপতি ছিলেন। ২০০৮-২০১৬ সালে যশোর জেলা পরিষদের প্রশাসক ও ২০১৬ সালে যশোর জেলা পরিষদের চেয়ারম্যান নির্বাচিত হন। তিনি ২৪ নভেম্বর ২০১৬ সালে আওয়ামী লীগের কেন্দ্রীয় সদস্য মনোনীত হন। ২০০১ সালের অষ্টম জাতীয় নির্বাচনে তিনি পরাজিত হন। শাহ হাদিউজ্জামান ১৯ ফেব্রুয়ারি ২০১৭ সালে মৃত্যুবরণ করেন। "বঙ্গবন্ধুর ঘনিষ্ঠ সহচর শাহ হাদিউজ্জামান আর নেই"। দৈনিক কালের কণ্ঠ। ২০ ফেব্রুয়ারি ২০১৭। ২৮ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১৪ মার্চ ২০২০।  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১৬ মার্চ ২০২০।  "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১৬ মার্চ ২০২০।  "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১৬ মার্চ ২০২০।  "৭ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ১৬ মার্চ ২০২০।  "বঙ্গবন্ধুর ঘনিষ্ঠ সহচর শাহ হাদিউজ্জামান আর নেই"। বাংলানিউজটোয়েন্টিফোর.কম। ১৯ ফেব্রুয়ারি ২০১৭। সংগ্রহের তারিখ ১৪ মার্চ ২০২০।  "যশোর জেলা পরিষদ চেয়ারম্যানের ইন্তেকাল"। সমকাল। ২১ ফেব্রুয়ারি ২০১৭। ২৪ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ১৪ মার্চ ২০২০।  "শাহ্ হাদিউজ্জামান"। প্রথম আলো। সংগ্রহের তারিখ ১৪ মার্চ ২০২০।
কয়াধু

কয়াধু (সংস্কৃত ভাষা: कयाधु (স্ত্রীলিঙ্গ) ) ছিলেন মহিষাসুরের ভগিনী দানবকুল জাত জম্ভাসুরের কন্যা৷ কয়াধু কমলা বা জম্ভলিকা নামেও পরিচিতা ছিলেন৷ হিন্দু ভাগবত পুরাণ অনুসারে কয়াধুর বিবাহ হয় দক্ষকন্যা দিতি ও কশ্যপ মুনির পুত্র হিরণ্যকশিপুর সহিত৷ হিরণ্যকশিপুর ঔরসে তাঁর চারপুত্র তথা হ্লাদ, প্রহ্লাদ, সংহ্লাদ ও অনুহ্লাদ ও এক কন্যা সিংহিকা জন্মলাভ করে৷ সিংহিকা ছিলেন হিন্দু পুরাণে বহুচর্চিত নাম রাহুর মাতা৷ পুরাণে বর্ণিত কাহিনী অনুসারে হিরণ্যকশিপুর দীর্ঘ পরিশ্রম ও বুদ্ধির দ্বারা বিজিত রাজ্যে একসময়ে ইন্দ্র এবং তার দেব্যসেনানী আক্রমণ চালায়৷ ইন্দ্রের দলপতিত্বে তারা সাময়িকভাবে রাজ্য দখল করে লুঠতরাজ শুরু করে এবং হিরণ্যকশিপুর অন্তঃসত্ত্বা স্ত্রী কয়াধুকে অপহরণ করে ইন্দ্রপুরীতে নিয়ে যান৷ যেহেতু অন্তঃসত্ত্বা নারীর প্রতি বিরূপ আচরণ ঘোরতর পাপ তাই তারা সন্তান জন্মানো অবধি অপেক্ষা করতে থাকে ও সিদ্ধান্ত নেয় যে জাত সন্তানকে তারা হত্যা করবে৷ প্রহ্লাদ জন্ম নেওয়ার পূর্বে ইন্দ্রদেবের পরিকল্পনায় মহর্ষি নারদ হস্তক্ষেপ করেন এবং ইন্দ্রদেবকে জানান যে, গর্ভস্থ সন্তান বৈষ্ণবশ্রেষ্ঠ মহাভাগবতের রূপ তাই ইন্দ্রের সেই সন্তানকে হত্যা করা উচিৎ হবে না৷ এরপর ইন্দ্রদেব নিজের সিদ্ধান্ত আপাত স্থগিত রাখেন এবং কয়াধুকে নারদের হস্তোগত করেন৷ যতদিন না পর্যন্ত প্রহ্লাদ জন্ম নেয় এবং হিরণ্যকশিপু কয়াধুকে রাজগৃহে ফেরৎ নিয়ে যান ততদিন অবধি তিনি নারদের আশ্রমেই থাকেন৷ আশ্রমে নারদ গর্ভস্থ মাকে ধীশক্তির শিক্ষা দেন৷ বলা হয় গর্ভস্থ মায়ের আচরণের ওপর সন্তানের প্রকৃতি নির্ভর করে, তাই মায়ের শিক্ষা থেকে গর্ভস্থ শিশুও সেই শিক্ষালাভ করে৷ এর ফল স্বরূপ সদ্যোজাত শিশু প্রহ্লাদের গর্ভস্থ অবস্থায় আহরিত জ্ঞানের কারণে পরবর্তীকালে রক্ষকুল বিদ্যালয়ে শেখানো লোভ লিপ্সা ও জাগতিক অসচ্চরিত্রতার শিক্ষা তার ওপর কোনোরূপ প্রভাব বিস্তার করতে পারেনি৷ এরকারণে স্বধর্মচ্যুত পুত্রের প্রতি পিতা হিরণ্যকশিপু মুখ ফিরিয়ে নেন৷ আক্রোশের বশে হিরণ্যকশিপু তার পুত্র প্রহ্লাদকে বিভিন্নভাবে মেরে ফেলার চেষ্টা করলে প্রতিবারই বিষ্ণু তাকে রক্ষা করেন৷ অন্তিমে তিনিই নৃসিংহ অবতার গ্রহণ করেন ও দানবরাজকে হিংস্রনখর দ্বারা তারই রাজবাড়ীর চৌকাঠে হত্যা করেন৷ টেমপ্লেট:Monier-Williams1899 https://bn.m.wikisource.org/wiki/%E0%A6%AA%E0%A6%BE%E0%A6%A4%E0%A6%BE:%E0%A6%AC%E0%A6%BF%E0%A6%A6%E0%A6%BE%E0%A6%AF%E0%A6%BC-%E0%A6%86%E0%A6%B0%E0%A6%A4%E0%A6%BF.djvu/%E0%A7%A8%E0%A7%A7 Bhagavata Purana VI,18,12-13 https://www.ramakrishnavivekananda.info/vivekananda/volume_4/lectures_and_discourses/the_story_of_prahlada.htm Bhagavata Purana VII,7,6–16 Bhagavata Purana VII,5–8
শাহজাহান রিজেন্সি

শাহজাহান রিজেন্সি আধুনিক কালের বাংলা সাহিত্যের জনপ্রিয় ঔপন্যাসিক মণিশংকর মুখোপাধ্যায়ের রচনা করা চৌরঙ্গী উপন্যাসটির উপর কল্পিত একটি ২০১৯ সালের ভারতীয় বাংলা চলচ্চিত্র। চলচ্চিত্রটি বাংলা চলচ্চিত্রের স্বনামধন্য পরিচালক সৃজিত মুখোপাধ্যায় দ্বারা পরিচালিত ও প্রযোজনায় ছিল এসভিএফ। এই ছবিতে বিভিন্ন চরিত্রে অভিনয় করেছেন আবীর চট্টোপাধ্যায়, বাংলা সিনেমার প্রবীণ অভিনেতা অঞ্জন দত্ত, বাংলা চলচ্চিত্রের অন্যতম জনপ্রিয় অভিনেত্রী ঋতুপর্ণা সেনগুপ্ত, প্রতিভাশালী অভিনেতা পরমব্রত চট্টোপাধ্যায়, প্রয়াত অভিনেতা সন্তু মুখোপাধ্যায়ের কন্যা সুপ্রতিষ্ঠিত নায়িকা, স্বস্তিকা মুখোপাধ্যায় এবং অন্যান্যরা। চলচ্চিত্রটি সৃজিত মুখোপাধ্যায়ের পরিচালনায় জনপ্রিয় বাংলা উপন্যাস চৌরঙ্গীর উপর ভিত্তি করে নির্মিত। শাহজাহান রিজেন্সিই এই উপন্যাসের উপর ভিত্তি করে তৈরিকৃত একমাত্র চলচ্চিত্র নয়। অতীতেও, পিনাকি ভূষণ মুখোপাধ্যায় পরিচালিত, বাংলা চলচ্চিত্র জগতের মহানায়ক উত্তম কুমার ও সুপ্রিয়া দেবী অভিনীত ১৯৬৮ সালে মুক্তিপ্রাপ্ত চলচ্চিত্র চৌরঙ্গী মণিশংকর মুখোপাধ্যায়েরই লেখা উপন্যাস থেকে অনুপ্রাণিত হয়ে তৈরী হয়। শাহজাহান রিজেন্সীর মালিক, মকরন্দ পালের চরিত্রে অঞ্জন দত্ত অর্ণব সরকারের মাতৃ শ্রীমতি সরকারের চরিত্রে মমতাশঙ্কর গায়েত্রী দেবীর চরিত্রে অভিনয় করেছেন ঋতুপর্ণা সেনগুপ্ত বরুণের চরিত্রে অভিনয় করেছেন রুদ্রনীল ঘোষ সমীরণ বসুর চরিত্রে অভিনয় করেছেন আবীর চট্টোপাধ্যায় রুদ্রর চরিত্রে পরমব্রত চট্টোপাধ্যায় অর্ণব সরকারের চরিত্রে অনির্বাণ ভট্টাচার্য কমলিনী গুহর চরিত্রে স্বস্তিকা মুখোপাধ্যায় পূজার চরিত্রে ঊষসী চক্রবর্তী বিমানবালা সুপ্রিতার চরিত্রে অভিনয় করেছেন ঋত্বিকা সেন ধনী ব্যবসায়ী অগ্রবালের চরিত্রে অভিনয় করেছেন বাবুল সুপ্রিয় ধেনো চ্যাটার্জীর চরিত্রে কাঞ্চন মল্লিক শ্রীযুক্তা পাল নামক মহিলার চরিত্রে অভিনয় করেছেন পল্লবী চ্যাটার্জী নিত্যহরীর চরিত্রে সুজয় প্রসাদ চ্যাটার্জী চলচ্চিত্রের অফিশিয়াল ট্রেলারটি ২০শে ডিসেম্বর ২০১৮ নাগাদ এসভিএফ তাদের ইউটিউব চ্যানেল মারফৎ বিশ্বব্যাপী রিলিজ করে। অনুপম রায়, দিপংশু আচার্য এবং রিতম সেনের গানের কথায় এই সাউন্ডট্র্যাকটিতে সুর দেন অনুপম রায় ও প্রসেন। "'Shah Jahan Regency': Srijit Mukherji eyeing a Christmas release"। The Times of India। ২৫ জুলাই ২০১৮। সংগ্রহের তারিখ ৩০ আগস্ট ২০১৮।  Chatterjee, Arindam (৩ জুলাই ২০১৮)। "The cast of Srijit Mukherji's Shah Jahan Regency revealed"। The Telegraph। সংগ্রহের তারিখ ৩০ আগস্ট ২০১৮।  "Srijit Mukherji: 'Shah Jahan Regency' is a reinterpretation, not reincarnation of 'Chowringhee'"। The Times of India। ৩১ জুলাই ২০১৮। সংগ্রহের তারিখ ৩০ আগস্ট ২০১৮।  "Shah Jahan Regency - Official Trailer - Parambrata - Abir - Swastika - Anirban - Srijit - SVF"। YouTube। SVF। ২০ ডিসেম্বর ২০১৮।  ইন্টারনেট মুভি ডেটাবেজে শাহজাহান রিজেন্সি (ইংরেজি)
এম নাজিম উদ্দিন আল আজাদ

এম নাজিম উদ্দিন আল আজাদ বাংলাদেশের যশোর জেলার রাজনীতিবিদ, সাংবাদিক ও সাবেক মন্ত্রী যিনি তৎকালীন যশোর-১০ ও যশোর-৪ আসনের সংসদ সদস্য ছিলেন। এম নাজিম উদ্দিন আল আজাদ ১৯৪৬ সালের ১লা জানুয়ারিতে যশোর জেলার (সদর উপজেলায়) বসুন্দিয়া ইউনিয়নের ঘুনি গ্রামে সম্ভ্রান্ত মুসলিম পরিবারে জন্মগ্রহণ করেন। এম নাজিম উদ্দিন আল আজাদ একজন সাংবাদিক, বাংলাদেশ জাতীয় সংসদের সাবেক হুইপ, গণপ্রজাতন্ত্রী বাংলাদেশ সরকারের সাবেক ধর্মমন্ত্রী ও পানি সম্পদ মন্ত্রী ছিলেন। তিনি ১৯৭৯ সালের দ্বিতীয় জাতীয় সংসদ নির্বাচনে বিএনপির প্রার্থী হিসেবে তৎকালীন যশোর-১০ আসন থেকে সংসদ সদস্য নির্বাচিত হন। ১৯৮৮ সালের চতুর্থ জাতীয় সংসদ নির্বাচনে তিনি স্বতন্ত্র প্রার্থী হিসেবে যশোর-৪ আসন থেকে সংসদ সদস্য নির্বাচিত হয়ে ছিলেন। তিনি ১৯৯১ সালের পঞ্চম জাতীয় নির্বাচনে স্বতন্ত্র ভাবে, জুন ১৯৯৬ সালের সপ্তম জাতীয় নির্বাচনে বিএনপির মনোনয়নে ও ২০০৮ সালের নবম জাতীয় নির্বাচনে স্বতন্ত্র ভাবে প্রার্থী হয়ে পরাজিত হয়েছিলেন। "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।  "অবিলম্বে সাংবাদিক সাগর ও রুনির খুনিদের গ্রেফতার করতে হবে : নাজিম উদ্দিন আল আজাদ"। সাপ্তাহিক সোনার বাংলা। সংগ্রহের তারিখ ২০২০-০৩-১৪।
জাঙ্গিয়া দৃশ্যমানতা

জাঙ্গিয়ার দৃশ্যমানতা (ইংরেজিতে ভিজিবল প্যান্টি লাইন বা সংক্ষেপে ভিপিএল বা শুধু প্যান্টি লাইন) বলতে বোঝায় প্যান্টের ভেতরে জাঙ্গিয়া পরলে বাইরে থেকে দেখে তা বোঝা যায়, অর্থাৎ তার সীমারেখা বোঝা যায় - এমন অবস্থা। জাঙ্গিয়া সাধারণত আটসাঁট বা স্বচ্ছ প্যান্টের ভেতরে পরলে বাইরে থেকে বোঝা যায়, এছাড়া এমনিও জাঙ্গিয়া বোঝা যেতে পারে। এই শব্দটির উৎস সম্ভবত মার্কিন যুক্তরাষ্ট্রের সামরিক ছাউনীতে সৈনিকদের রসিকতার সঙ্গে পাওয়া যায়। ১৯৭৭ সালে মুক্তিপ্রাপ্ত চলচ্চিত্র অ্যানি হল-এ 'জাঙ্গিয়া দৃশ্যমানতা' শব্দটি ব্যবহৃত হয় এবং আস্তে আস্তে মার্কিন সমাজে শব্দটির প্রচলন ঘটে যায়। নারীদের জাঙ্গিয়া উইকিমিডিয়া কমন্সে জাঙ্গিয়া দৃশ্যমানতা সংক্রান্ত মিডিয়া রয়েছে। Valerie Steele (2005) Encyclopedia of Clothing and Fashion vol. 2, আইএসবিএন ০-৬৮৪-৩১৩৯৬-০, p.121 ১৯৬৭ সালের উপন্যাস 'ওয়ান ভেরি হট ডে'তে ড্যাভিড হার্বার্ট (১৯৮৪ সালে পুনঃমুদ্রিত আইএসবিএন ৯৭৮-০৪৪৬৩২১১১২) লেখেন:"তারা সকলেই সাদা পোশাক পরা ছিল, এটিই ছিল আইনী ইউনিফর্ম নির্ধারিত, তবে তারা তাদের এত ছোট এবং টাইট পরা ছিল, এটি প্রায় অশ্লীল ছিল। (এতটাই আঁটসাঁট যে প্যান্টি লাইনগুলি সর্বদা দেখা যেত, এবং হেলিকপ্টার পাইলটরা, যারা সামরিক সংক্ষেপণের জন্য উন্মাদ ছিল, ভিজিবল প্যান্টি লাইনের জন্য ভিপিএল শব্দটি আবিষ্কার করেছিলেন)"; ড্যাভিডের এই উপন্যাসটি ভিয়েতনাম যুদ্ধ নিয়ে ছিলো এবং তিনি এই যুদ্ধতে মার্কিন সেনাবাহিনীর একজন সাংবাদিক ছিলেন, তিনি পুলিৎজার পুরস্কার পেয়েছিলেন।
রোহিনী বন্দ্যোপাধ্যায়

রোহিনী বন্দ্যোপাধ্যায় হলেন একজন ভারতীয় অভিনেত্রী এবং মডেল, যিনি ভারতীয় টেলিভিশন ধারাবাহিকে অভিনয় করে থাকেন। তিনি সনি এন্টারটেইনমেন্ট টেলিভিশনে সম্প্রচারিত সাস বিন শশুরাল নামক টেলিভিশন ধারাবাহিকে অভিনয়ের জন্য অধিক পরিচিত। উক্ত ধারাবাহিকে তাঁর অভিনীত মালতী চরিত্রটি সকলের প্রশংসা কুড়িয়েছিল। রোহিনী বন্দ্যোপাধ্যায় ভারতের পশ্চিমবঙ্গের কলকাতায় জন্মগ্রহণ করেছেন। তিনি বিপণন বিভাগে এমবিএ করার পরে মডেল হিসাবে তাঁর অভিনয় জীবন শুরু করেছিলেন। তিনি মিস সাববার্স, মিস মহারাষ্ট্র রানার-আপ, ক্যাম্পাস প্রিন্সেস ৯৮ এবং মিস ভ্যালেন্টাইনসহ একাধিক নামকরা সৌন্দর্য প্রতিযোগিতায় অংশগ্রহণ করেছিলেন, যার মধ্যে বেশ কয়েকটি জয়লাভ করেছেন। তিনি স্টার মিস ইন্ডিয়ার রানার-আপও হয়েছিলেন। জনপ্রিয় মডেল হিসাবে স্বীকৃতি এবং বেশ কয়েকটি র‌্যাম্প শো-এ উপস্থিত হওয়ার পর, রোহিনীকে বাপ্পি লাহিড়ির একটি মিউজিক ভিডিওতে অভিনয় করার জন্য আমন্ত্রণ জানানো হয়েছিল। অতঃপর তিনি রেক্সোনা ডিও, ফ্রুটি, কমপ্ল্যান এবং ব্লু রিব্যান্ড জিনসহ বেশ কয়েকটি পণ্যের বিজ্ঞাপনে মডেল হিসেবে উপস্থিত হয়েছিলেন। থাম্বস আপের জন্য তিনি কলকাতায় যে আঞ্চলিক প্রচারণায় অংশগ্রহণ করেছিলেন, তাতেও সাধারণ জনগণ ব্যাপকভাবে সাড়া দিয়েছিল। তিনি জি টিভিতে প্রচারিত টেলিভিশন ধারাবাহিক রিশ্তে-তে অভিনয় করার মাধ্যমে টেলিভিশন জগতে পদার্পণ করেছিলেন। অতঃপর তিনি জোর কা ঝটকা এবং কলগেট টপ ১০-(উপস্থাপক) এর মতো শীর্ষস্থানীয় টেলিভিশন অনুষ্ঠানগুলোতে বেশ কয়েকটি চরিত্রে অভিনয় করার পরে তিনি সনি এন্টারটেইনমেন্ট টেলিভিশনে সম্প্রচারিত জনপ্রিয় টেলিভিশন ধারাবাহিক সাস বিনা শশুরালে অভিনয়ের মাধ্যমে ভারতীয় টেলিভিশন জগতের সকলের নজরে আসেন। এই ধারাবাহিকটি অপটিমাস্টিক এন্টারটেইনমেন্ট দ্বারা প্রযোজিত একটি টেলিভিশন অনুষ্ঠান ছিল। এই ধারাবাহিকে রোহিনী পরিবারের বড় পুত্রবধু মালতীর চরিত্রে অভিনয় করেছিলেন। তাঁর অভিনয়টি দর্শকের কাছ থেকে ইতিবাচক প্রতিক্রিয়া গ্রহণের পাশাপাশি ব্যাপক প্রশংসা কুড়িয়েছিল। এই নাটকে তাঁর ইতিবাচক অভিনয় তাঁকে ছনছন নামে আরেকটি অনুষ্ঠান পেতে ব্যাপকভাবে সাহায্য করেছিল; যেখানে তিনি কুমুদি চরিত্রে অভিনয় করেছিলেন। এই অনুষ্ঠানটি সনি এন্টারটেইনমেন্ট টেলিভিশনে প্রচারিত হয়েছিল। তিনি দ্য মুম্বই ট্রিলজি নামে একটি স্বল্পদৈর্ঘ্যের চলচ্চিত্রে প্রধান চরিত্রে অভিনয় করেছিলেন; যে চলচ্চিত্রটি তিনটি সংক্ষিপ্ত গল্পের একটি সমষ্টি ছিল। এছাড়াও তিনি "দ্য অপারচুনিস্ট" গল্পে অভিনয় করেছিলেন। রোহিনী ২০১১ সাল থেকে গুজরাতি অভিনেতা ব্রজেশ হিরজীর সাথে সম্পর্কে আবদ্ধ রয়েছেন এবং তাঁরা উভয়ে ২০১৫ সালে ঐতিহ্যবাহী বাঙালি বিবাহ রীতিতে বিবাহ বন্ধনে আবদ্ধ হয়েছেন। রিশ্তে জোর কা ঝটকা কলগেট টপ ১০ সাস বিনা শশুরাল ছনছন বিষকন্যা... এক আনোখি প্রেম কাহিনী "Bollywood actors who tied the knot"। সংগ্রহের তারিখ ১৬ মার্চ ২০২০।  ইন্টারনেট মুভি ডেটাবেজে রোহিনী বন্দ্যোপাধ্যায় (ইংরেজি) টুইটারে রোহিনী বন্দ্যোপাধ্যায়
দিঘলিয়া ইউনিয়ন

দিঘলিয়া ইউনিয়ন নামে বাংলাদেশে মোট দুইটি ইউনিয়ন রয়েছে। যথা: দিঘলিয়া ইউনিয়ন, দিঘলিয়া; (খুলনা জেলা) দিঘলিয়া ইউনিয়ন, লোহাগড়া; (নড়াইল জেলা) এটি বাংলাদেশের ইউনিয়ন সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
কাটি লৌ স্যামুয়েলসন

কাটি লৌ স্যামুয়েলসন (জন্ম ১৩ জুন, ১৯৯৭) আমেরিকান মহিলা বাস্কেটবল দলের ডালাস উইংসের একজন আমেরিকান পেশাদার বাস্কেটবল খেলোয়াড়। তিনি কলেজ বাস্কেটবলের জন্য ইউসিওএনএন হাস্কিস খেলেছেন। স্যামুয়েলসন তিনটি মৌসুমে ম্যাটার দেই হাই স্কুল বাস্কেটবল দলের হয়ে খেলেছিলেন। ২০১২-১৩ সালে একজন সোফমোর হিসাবে তিনি প্রতি খেলায় গড়ে ২০.৯ পয়েন্ট এবং ৬.৯ রিবাউন্ডস এবং মেটর দেইকে ৩০-২ রেকর্ডে সাহায্য করেছিলেন। পরের মৌসুমে, স্যামুয়েলসনের গড় গড়ে ২৬.৩ পয়েন্ট এবং ৯.৪ রিবাউন্ড। তিনি ২০১৪ সালের ক্যালিফোর্নিয়ার খেলোয়াড় নির্বাচিত হয়েছিলেন এবং ইউএসএ টুডে প্রথম দল অল-আমেরিকানে ছিলেন। সিনিয়র হিসাবে, স্যামুয়েলসনের গড় গড়ে ২৪.৯ পয়েন্ট এবং ৮.৫ রিবাউন্ড। তিনি মাত্তর দেইকে তাদের তৃতীয় তৃতীয় ত্রিত্ব লিগ চ্যাম্পিয়নশিপ এবং ২০১৫ সালের আঞ্চলিক চ্যাম্পিয়নশিপে জিততে সহায়তা করেছিলেন; দলটি ৩১-৩ করে সমাপ্তি ঘটায়। ২০১৪-১৫ মৌসুমের পরে, স্যামুয়েলসনকে ইউএসএ টুডে, গ্যাটোরেড, ম্যাকডোনাল্ডস এবং উইমেনস বাস্কেটবল বাস্কেটবল কোচস অ্যাসোসিয়েশন, সর্বকালের সর্বকালের সেরা খেলোয়াড় নির্বাচিত করেছিলেন এবং সর্বসম্মত অল-আমেরিকান প্রথম দল করেছিলেন। তাঁর উচ্চ বিদ্যালয়ের ক্যারিয়ারের সময় তিনি ম্যাটার দেই সিঙ্গেল সিজনের রেকর্ডস পয়েন্ট গড় (২৯.২), ফিল্ড গোল শতাংশ (৬২.০), ফ্রি থ্রো পার্সেন্ট (৮৯.৪), ফ্রি থ্রো (১৭৮), ফ্রি থ্রো প্রয়াস (২১১) এবং তিন-পয়েন্টার তৈরি (১১৭)। স্যামুয়েলসন ২০১৫–১৬ সালে কানেকটিকাট বিশ্ববিদ্যালয়ের নবীন ছিলেন। তিনি হসকিজের ৩৮ টি গেমের ৩৭ টিতে খেলেছেন। চোটের কারণে তিনি জাতীয় চ্যাম্পিয়নশিপ খেলাটি খেলতে পারেননি। প্রতি মৌসুমে স্যামুয়েলসন ১১.০ পয়েন্ট অর্জন করেছিলেন এবং ৭৮ টি করে তিনটি পয়েন্টার নিয়ে দলকে নেতৃত্ব দিয়েছেন। তিনি ১৯ মার্চ রবার্ট মরিসের বিপক্ষে ২২ মৌসুমে উচ্চতম স্কোর অর্জন করেছিলেন। স্যামুয়েলসনকে ইএসপিএনডাব্লিউ দ্বারা ২০১৬ সালে বছরের নবীনতমের নাম ঘোষণা করা হয়েছিল। আমেরিকান অ্যাথলেটিক কনফারেন্সের সর্বশেষ দল এবং এএসি অল-টুর্নামেন্ট দলেও তাকে নাম দেওয়া হয়েছিল। ২০১৬–১৭ সালে স্যামুয়েলসন হস্কিজের সমস্ত গেমসে শুরু করেছিলেন। প্রতি খেলায় তার ২০.২ পয়েন্ট এবং ৪২.০ থ্রি-পয়েন্টের মাঠের গোল শতাংশ দুটি এএকে দ্বিতীয় অবস্থানে রয়েছে। ৬ মার্চ ২০১৭ সালে, স্যামুয়েলসন ইউএসএফের বিপক্ষে ক্যারিয়ারের সর্বোচ্চ ৪০ পয়েন্ট অর্জন করেছিলেন। তিনি ২০১৭ সালের এএসি সহ-খেলোয়াড় এবং এএসি টুর্নামেন্টের সর্বাধিক অসামান্য খেলোয়াড় নির্বাচিত হয়েছিলেন। তিনি এপি, ডাব্লুবিসিএ এবং ইউএসবিডাব্লিউএ দ্বারা প্রথম দল অল আমেরিকান হিসাবেও নির্বাচিত হয়েছিলেন এবং এএকে প্রথম দল তৈরি করেছিলেন। ১৩ ই জানুয়ারি ২০১৯, স্যামুয়েলসন দক্ষিণ ফ্লোরিডার বিপক্ষে জয়ের পেশাদার জীবনে ২,০০০ পয়েন্টকে ছাড়িয়ে যান। তিনি এই মাইলফলক অর্জনের জন্য দশম ইউকন খেলোয়াড় হয়েছেন। "Katie Lou Samuelson"। Uconnhuskies.com। মার্চ ২৮, ২০১৮ তারিখে মূল থেকে আর্কাইভ করা। সংগ্রহের তারিখ মার্চ ২৭, ২০১৮।  Eaton-Robb, Pat (জানুয়ারি ১৩, ২০১৯)। "Samuelson reaches 2,000 points as UConn beats South Florida"। The News Tribune। জানুয়ারি ২১, ২০১৯ তারিখে মূল থেকে আর্কাইভ করা। সংগ্রহের তারিখ জানুয়ারি ২১, ২০১৯।
গঙ্গাসাগর রেলওয়ে স্টেশন

গঙ্গাসাগর রেলওয়ে স্টেশন বাংলাদেশের চট্টগ্রাম বিভাগের ব্রাহ্মণবাড়িয়া জেলার আখাউড়া উপজেলায় অবস্থিত একটি রেলওয়ে স্টেশন। ১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। এই লাইনের স্টেশন হিসেবে গঙ্গাসাগর রেলওয়ে স্টেশন তৈরি করা হয়। নির্মাণাধীন আখাউড়া-আগরতলা ১৫ কিলোমিটার রেলপথের মধ্যে পাঁচ কিলোমিটার ভারতে ও ১০ কিলোমিটার বাংলাদেশে হবে। এরই মধ্যে ভারতের আগরতলা অংশে রেলপথ নির্মাণকাজ প্রায় শেষের পথে। ব্রাহ্মণবাড়িয়ার আখাউড়ার গঙ্গাসাগর রেলওয়ে স্টেশন এলাকা থেকে ভারত সীমান্তঘেঁষা শিবনগর পর্যন্ত রেললাইন নির্মাণে পুরো ১০ কিলোমিটার অংশেই প্রাথমিকভাবে মাটি ও বালু ফেলার কাজ শেষ হয়েছে। আখাউড়া-আগরতলা রেলপথ নির্মাণে ব্যয় ধরা হয়েছে ৯৮০ কোটি রুপি। এর মধ্যে ভারতের পাঁচ কিলোমিটার অংশের জন্য ব্যয় ধরা হয়েছে ৫৮০ কোটি রুপি ও বাংলাদেশ অংশের ১০ কিলোমিটারের জন্য ব্যয় ধরা হয়েছে ৪০০ কোটি রুপি (৪৭৭ কোটি ৮১ লাখ টাকা)। এর মধ্যে ভারত থেকে অনুদান হিসেবে পাওয়া গেছে ৪২০ কোটি ৭৫ লাখ টাকা। অবশিষ্ট ৫৭ কোটি ছয় লাখ টাকা বাংলাদেশের সরকারি কোষাগার থেকে ব্যয় করা হয়েছে। এই রেলপথ চালু হলে প্রাথমিকভাবে মালবাহী ট্রেন চলাচল করার কথা বলা হলেও পরবর্তী সময় যাত্রীবাহী ট্রেন চলাচলের আশা করছে ভারত। যাত্রীবাহী ট্রেন চালু করা গেলে আগরতলার সঙ্গে কলকাতাসহ বিভিন্ন এলাকার দূরত্ব কমে গিয়ে যোগাযোগ সহজ হয়ে যাবে। গঙ্গাসাগর রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো: সূবর্ণ এক্সপ্রেস পাহাড়িকা এক্সপ্রেস মহানগর প্রভাতী\গোধুলী এক্সপ্রেস উদয়ন এক্সপ্রেস উপকূল এক্সপ্রেস মহানগর এক্সপ্রেস তূর্ণা এক্সপ্রেস বিজয় এক্সপ্রেস সোনার বাংলা এক্সপ্রেস ময়মনসিংহ এক্সপ্রেস কর্ণফুলী এক্সপ্রেস ঢাকা\চট্টগ্রাম মেইল ঢাকা\নোয়াখালী এক্সপ্রেস কুমিল্লা কমিউটার চট্টলা এক্সপ্রেস জালালাবাদ এক্সপ্রেস ও লোকাল ট্রেন। "Gangasagar Bangladesh Railway Station Picture & Video Gallery - Railway Enquiry"। indiarailinfo.com। সংগ্রহের তারিখ ২০২০-০৩-১৪।  "বেহাল দশায় আখাউড়া রেলওয়ে জংশন"। desh.tv। ২০২০-০৮-০৩ তারিখে মূল থেকে আর্কাইভ করা। সংগ্রহের তারিখ ২০২০-০৩-১৪।  "রেলওয়ে - বাংলাপিডিয়া"। bn.banglapedia.org। সংগ্রহের তারিখ ২০২০-০৩-১৪।  "ভারতের আগরতলা অংশে কাজ প্রায় শেষ, পিছিয়ে বাংলাদেশ | কালের কণ্ঠ"। Kalerkantho। ২০১৯-১১-১৭। সংগ্রহের তারিখ ২০২০-০৩-১৪।  "বাংলাদেশ অংশের নির্মাণকাজ উদ্বোধন করবেন হাসিনা-মোদি"। Dhakatimes24.com। সংগ্রহের তারিখ ২০২০-০৩-১৪।  "আগামী বছরেই আখাউড়া-আগরতলা রেলপথ নির্মাণ শেষ হবে: রিভা গাঙ্গুলী | জাতীয়"। ittefaq। সংগ্রহের তারিখ ২০২০-০৩-১৪।